شەفەق نیوز/ سەرچەوەیگ ئەمنی، ئمڕوو سێشەممە،
خەوەردا ک گرووپیگ چەکدار ١٥ مەلیۆن دینار لە دەرمانخانەیگ لە خوەرهەڵات بەغداد دزینە،
و ئاشکرای زەخمداری ئەفسەریگ لە دەزگای هەواڵگری عراق وە رویداویگ هاتوچو لەناوڕاس
بەغداد کرد.
سەرچەوەگە ئەرا ئاژانس شەفەق نیوز وت: گرووپیگ
چەکدار چینە ناو دەرمانخانەیگ لە ناوچەی بەلەدیات، و دەرەگەی شکانن و بایی ١٥ مەلیۆن
و ١٣٥ هەزار دینار دزینەز و واینە.
لەلاییگتر، سەرچەوەگە دیاری کرد ک ئەفسەریگ لە
دەزگای هەواڵگری عراق، وە پلەی موقەدەم وە رویداویگ هاتوچو لەنزیک باخچەی ئەمە لە ناوچەی
باب شەرجی زەخمدار بوی، ک ئەوەگ رویداوەگە کردیە خریا بەندیخانە، وتیش: باس تەقەلای
کوشتن یا رەوشەیل نادیاریگ لە رویداوەگە راس نییە.
